CELEX: 62016TA0578
Language: el
Date: 2017-09-08 00:00:00
Title: Υπόθεση T-578/16: Απόφαση του Γενικού Δικαστηρίου της 8ης Σεπτεμβρίου 2017 — Gillet κατά Επιτροπής [Υπαλληλική υπόθεση — Συμβασιούχοι υπάλληλοι — Πρώην μισθωτός εργαζόμενος του βελγικού δικαίου — Αντισταθμιστική αποζημίωση που εφαρμόζεται δυνάμει των άρθρων 6 και 7 της αποφάσεως C(2005) 1287 — Εκ νέου υπολογισμός από τη διοίκηση της αντισταθμιστικής αποζημιώσεως στο πλαίσιο επικαιροποιήσεως των διαδικασιών διαχειρίσεως — Βλαπτική πράξη — Πράξη αμιγώς επιβεβαιωτική — Υποχρέωση αιτιολογήσεως — Επιστροφή των αχρεωστήτως καταβληθέντων]

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/11
            
         Απόφαση του Γενικού Δικαστηρίου της 8ης Σεπτεμβρίου 2017 — Gillet κατά Επιτροπής
   (Υπόθεση T-578/16) (1)
   
   ([Υπαλληλική υπόθεση - Συμβασιούχοι υπάλληλοι - Πρώην μισθωτός εργαζόμενος του βελγικού δικαίου - Αντισταθμιστική αποζημίωση που εφαρμόζεται δυνάμει των άρθρων 6 και 7 της αποφάσεως C(2005) 1287 - Εκ νέου υπολογισμός από τη διοίκηση της αντισταθμιστικής αποζημιώσεως στο πλαίσιο επικαιροποιήσεως των διαδικασιών διαχειρίσεως - Βλαπτική πράξη - Πράξη αμιγώς επιβεβαιωτική - Υποχρέωση αιτιολογήσεως - Επιστροφή των αχρεωστήτως καταβληθέντων])
   (2017/C 357/14)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Evelyne Gillet (Βρυξέλλες, Βέλγιο) (εκπρόσωπος: C. Mourato, δικηγόρος)
   
      Καθής: Ευρωπαϊκή Επιτροπή (εκπρόσωποι: G. Berscheid και C. Berardis-Kayser)
   
      Αντικείμενο
   
   Αίτημα βάσει του άρθρου 270 ΣΛΕΕ για την ακύρωση των αποφάσεων της Επιτροπής της 12ης Δεκεμβρίου 2014 και της 9ης Απριλίου 2015 καθώς και των μεταγενέστερων εκκαθαριστικών σημειωμάτων μισθοδοσίας, με τα οποία μειώνεται το ποσό της αντισταθμιστικής αποζημιώσεως που καταβάλλεται στην προσφεύγουσα, η οποία προσελήφθη με σύμβαση εργασίας αορίστου χρόνου του βελγικού δικαίου, και προβλέπεται η ανάκτηση των αχρεωστήτως καταβληθέντων ποσών.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της 9ης Απριλίου 2015 της Ευρωπαϊκής Επιτροπής στο μέτρο που αφορά την ανάκτηση του ποσού των 3 959,38 ευρώ δυνάμει του άρθρου 85 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης και του άρθρου 116 του Καθεστώτος που εφαρμόζεται επί του Λοιπού Προσωπικού της Ευρωπαϊκής Ένωσης.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Évelyne Gillet φέρει τα δικαστικά έξοδά της.
            
         
               4)
            
            
               Η Ευρωπαϊκή Επιτροπή φέρει τα δικαστικά έξοδά της.
            
         
      (1)  EE C 145 της 25.4.2016 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-7/16 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).